**Ministru kabineta noteikumu projekta**

 **“Valsts ieņēmumu dienesta ierēdņu (darbinieku) dienesta šaujamieroču glabāšanas un nēsāšanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Valsts ieņēmumu dienesta ierēdņu (darbinieku) dienesta šaujamieroču glabāšanas un nēsāšanas noteikumi” (turpmāk – noteikumu projekts) izstrādāts, lai aktualizētu šaujamieroču glabāšanas un nēsāšanas noteikumus Valsts ieņēmumu dienestā (turpmāk – VID) atbilstoši faktiskajai situācijai, ievērojot VID struktūras izmaiņas un saskaņotu terminoloģiju ar Ieroču aprites likumu, kas stājās spēkā 2019.gada 10.aprīlī, un likumu “Par Valsts ieņēmumu dienestu”.Ministru kabineta noteikumi stāsies spēkā vispārējā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas (VID) iniciatīva. Likuma “Par Valsts ieņēmumu dienestu” 16.2panta otrā daļa, 16.6 trešās daļas 5.1punkts un pārejas noteikumu 42.punkts (*Saeimā 2019.gada 5.decembrī pieņemtā likuma “Grozījumi likumā “Par Valsts ieņēmumu dienestu”” redakcijā*). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd dienesta ieroču aprite VID noteikta Ministru kabineta 2006.gada 31.janvāra noteikumos Nr.83 “Valsts ieņēmumu dienesta finanšu policijas ierēdņu (darbinieku) dienesta šaujamieroču glabāšanas un nēsāšanas noteikumi” (turpmāk – MK 2006.gada 31.janvāra noteikumi Nr.83). No 2018.gada 1.janvāra saskaņā ar Saeimā 2017.gada 22.jūnijā pieņemto likumu “Grozījumi likumā “Par Valsts ieņēmumu dienestu””, finanšu policija un muitas policija ir apvienota vienā izmeklēšanas iestādē – nodokļu un muitas policijā, nosakot tās uzdevumus un ierēdņu (darbinieku) tiesības likumpārkāpumu atklāšanā valsts ieņēmumu un muitas lietu jomā, un izveidota VID Iekšējās drošības pārvalde, nosakot tās uzdevumus un ierēdņu tiesības likumpārkāpumu atklāšanā, kas konstatēti VID ierēdņu (darbinieku) rīcībā un saistīti ar to pienākumu izpildi.Likuma “Par Valsts ieņēmumu dienestu” pārejas noteikumu 38.punktā noteikts, ka līdz attiecīgu grozījumu izdarīšanai citos normatīvajos aktos ar terminu “finanšu policija” vai “muitas policija” saprot terminu “nodokļu un muitas policija”.Līdz ar jaunu VID struktūrvienību (nodokļu un muitas policija un Iekšējās drošības pārvalde) izveidošanu un to, ka esošais regulējums pēc būtības neatbilst faktiskajai situācijai attiecībā uz esošo bruņojumu VID, ir jāveic MK 2006.gada 31.janvāra noteikumos Nr.83 ietvertā regulējuma aktualizēšana, lai normatīvais regulējums atbilstu veiktajām izmaiņām VID struktūrā un precīzi atrunātu ierēdņu tiesības un pienākumus attiecībā uz dienesta šaujamieročiem. Pašreiz atbilstoši likuma “Par Valsts ieņēmumu dienestu” 16.6 panta trešās daļas 5.punktam, lai atklātu un novērstu noziedzīgus nodarījumus VID ierēdņu (darbinieku) rīcībā, VID Iekšējās drošības pārvaldes ierēdņiem ir tiesības lietot fizisku spēku, speciālos līdzekļus un šaujamieročus šā likuma 16.1 un 16.2 pantā noteiktajā kārtībā.Likums “Grozījumi likumā “Par Valsts ieņēmumu dienestu”” (*Saeimā pieņemts 2019.gada 5.decembrī*) (turpmāk – likums) paredz likuma 16.6 panta trešās daļas 5.punktu izteikt jaunā redakcijā un papildināt ar jaunu 5.1punktu, nosakot VID Iekšējās drošības pārvaldes ierēdņu tiesības lietot šaujamieročus šā likuma 16.2 pantā noteiktajā kārtībā un paredz, ka VID Iekšējās drošības pārvaldes ierēdņu rīcībā esošo šaujamieroču glabāšanas un nēsāšanas noteikumus noteiks Ministru kabinets. Tādējādi noteikumu projekts ir sagatavots atbilstoši likumā noteiktajam pilnvarojumam noteikt VID Iekšējās drošības pārvaldes ierēdņu rīcībā esošo šaujamieroču glabāšanas un nēsāšanas noteikumus.2019.gada 10.aprīlī stājās spēkā jauns Ieroču aprites likums, ar kuru pārņēma Eiropas Parlamenta un Padomes 2017.gada 17.maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli prasības nacionālajos normatīvajos aktos. Ieroču aprites likumā noteikta jauna ieroču un munīciju klasifikācija Latvijā, t.sk. šaujamieroča klasikācija atbilstoši tehniskajiem parametriem, lietošanas veidiem, līdz ar to noteikumu projekts saskaņots ar Ieroču aprites likumā lietoto terminoloģiju un kārtību.Tā kā aktualizējamo normu apjoms pārsniedz pusi no spēkā esošo noteikumu normu apjoma, tad atbilstoši Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktam ir nepieciešams izstrādāt jaunu Ministru kabineta noteikumu projektu un atzīt par spēku zaudējušiem MK 2006.gada 31.janvāra noteikumus Nr.83. Ņemot vērā minēto, ir izstrādāts noteikumu projekts.Noteikumu projektā nav pārņemtas MK 2006.gada 31.janvāra noteikumos Nr.83 ietvertās normas, ko nosaka iestādes iekšējos normatīvajos aktos.Tiesiskās noteiktības nodrošināšanai noteikumu projekta 2.punktā paredzēts noteikt konkrēti, kādus dienesta šaujamieročus VID Nodokļu un muitas policijas pārvaldes ierēdņiem (darbiniekiem) un Iekšējās drošības pārvaldes ierēdņiem ir atļauts glabāt un nēsāt. Turklāt, lai uzlabotu dienesta šaujamieroču uzraudzību, ievērojot Ieroču aprites likuma 5. un 6.pantā noteikto ieroču klasifikāciju, noteikumu projektā paredzēts noteikt atšķirīgu VID bruņojumā esošo šaujamieroču glabāšanas un nēsāšanas kārtību, ņemot vērā šaujamieroča tehniskos parametrus un tā pielietojumu. Atbilstoši noteikumu projekta 14.punktā paredzētajam pusautomātisko vai atkārtotas darbības īsstobra šaujamieročus ierēdnis (darbinieks) varēs glabāt VID šaujamieroča atļaujā norādītajā vietā, savukārt pusautomātiskos garstobra šaujamieročus un automātiskos šaujamieročus ierēdņa prombūtnes laikā varēs glabāt tikai VID atbildīgā amatpersona īpaši aprīkotā ieroču un munīcijas glabātuvē, kas atbilst Ieroču un speciālo līdzekļu aprites likuma prasībām. Šāds regulējums izstrādāts, jo pusautomātisko vai atkārtotas darbības īsstobra šaujamieroču pielietošanas mērķis būtiski atšķiras no pusautomātisko garstobra šaujamieroču un automātisko ieroču pielietošanas mērķa. Pusautomātiskos garstobra šaujamieročus un automātiskos šaujamieročus izmanto gadījumos, kad jāveic objektu apsardze, kuros atrodas kriminālprocesa ietvaros izņemtās preces, mantas un vērtības, kā arī izņemto preču, mantu un priekšmetu apsardze to pārvietošanas laikā. Savukārt pusautomātiskos vai atkārtotas darbības īsstobra šaujamieročus VID Nodokļu un muitas policijas pārvaldes ierēdņiem (darbiniekiem) vai Iekšējās drošības pārvaldes ierēdņiem izsniedz galvenokārt pašaizsardzības nolūkos, ņemot vērā darba specifiku un noteiktos amata pienākumus. Turklāt noteikumu projekta 15.punkts paredz pusautomātisko vai atkārtotas darbības īsstobra šaujamieroču glabāšanu gadījumos, kad VID Nodokļu un muitas policijas pārvaldes ierēdnis (darbinieks) vai Iekšējās drošības pārvaldes ierēdnis dodas atvaļinājumā vai izbrauc ārpus valsts.Ievērojot minēto, noteikumu projekts paredz:1. saskaņot lietoto terminoloģiju ar Ieroču aprites likumā noteikto;
2. noteikt VID Iekšējās drošības pārvaldes ierēdņu un nodokļu un muitas policijas ierēdņu (darbinieku) rīcībā esošo dienesta šaujamieroču glabāšanas un nēsāšanas noteikumus un kārtību;

3) noteikt pusautomātisko garstobra šaujamieroču, kuru patrontelpas un magazīnas kopējā ietilpība ir lielāka par trim patronām, bet mazāka nekā divpadsmit patronas, un automātisko šaujamieroču glabāšanas un nēsāšanas kārtību;4) citus redakcionālus precizējumus. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VID Nodokļu un muitas policijas pārvaldes ierēdņi (darbinieki) un VID Iekšējās drošības pārvaldes ierēdņi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu.  |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties, rakstveidā sniedzot viedokļus par noteikumu projektu, par kuru informācija 2019.gada 18.martā ir publicēta Finanšu ministrijas tīmekļvietnē sadaļā “Sabiedrības līdzalība” – “Tiesību aktu projekti” – “Nodokļu politika”, adrese:https://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika#project546 |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta līdzšinējo funkciju ietvaros.Noteikumu projekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas.Noteikumu projekts tiks realizēts esošo resursu ietvaros.  |
| 3. | Cita informācija | Nav |

Finanšu ministrs Jānis Reirs

Deičmane 67120590

Danute.Deicmane@vid.gov.lv

Klips 67120717

Valdis Klips@vid.gov.lv